આવા ડરના અનુભવ જયદેવને ગામડામાં રહેલો એટલે ઘણા થયેલા પરંતુ તે ૧૪-૧૫ વર્ષનો હતો અને હાઈસ્કુલમાં ભણતો ત્યારે પરીક્ષાઓની તૈયારી કરવા ત્રણચાર મહિના પરીક્ષાને વાર હોય ત્યારે વહેલી સવારે વાંચવા ઉઠતો ત્યારે બનેલ તે બનાવ તેને યાદ આવી ગયો વાંચવા માટે તે સામાન્ય રીતે સાડાત્રણ ચાર વાગ્યે ઉઠતો પણ રજાઓ હોય તો રાત્રે બે વાગ્યે પણ વાંચવા ઉઠતો અને સવાર પડતા નિંદર આવે તો અવનવા નુસખા કરતો પરંતુ ખાસતો તે પાંચેક વાગ્યે નદીના સામા કાંઠે જઈને સ્નાન કરી આવતો જેથી તેની ઉંઘ ઉડી જતી અને પછી ચોટલી બાંધી અભ્યાસ કરતો.